SPOROČILO ZA JAVNOST

**Z novimi svetilkami do prihrankov energije in manj svetlobnega onesnaževanja**

**Kranj, 25. november 2020 – V letošnjem letu je Mestna občina Kranj nadaljevala z zamenjavo starih svetilk z varčnejšimi LED svetilkami. Na področju Planine, Šorlijevega naselja, Primskovega, Kokrice, Tenetiš, Trstenika, Žabnice, Bitenj, Hrastij, Čirč, Orehka in Drulovke so skupno namestili preko 350 novih LED svetilk.**

Stare svetilke so potrebne zamenjave, saj ne ustrezajo Uredbi o svetlobnem onesnaževanju, poleg tega so tudi bolj energijsko potratne. LED svetilke, ki so zdaj nameščene po številnih kranjskih naseljih, so za približno 30 odstotkov varčnejše od starih, ustrezajo pa tudi vsem najnovejšim standardom in normativom stroke. Poleg tega so nove svetilke opremljene s tehnologijo, zaradi katere te v nočnem času – med 22.30 in do 4.30 uro – le s polovično močjo. To prinaša prihranek pri energiji, obenem pa je manj svetlobnega onesnaževanja, kar je bistvenega pomena za občane, predvsem v smislu kakovosti bivanja oziroma spanja in nižjih stroških.